section_heading: Ratovi s Danskom, Poljskom i Rusijom
paragraph_text: Rat s Poljskom se odvijao u više faza s razdobljima mira između: 1617. – 1618., 1621. – 1622. i 1625. – 1629. Rat se vodio iz više razloga, s jedne strane je poljski kralj Žigmund III. sebi uzimao za pravo švedsku krunu, s druge strane je Gustav Adolf imao ekspanzionističke težnje prema lukama Pruske i Livonije. 15. rujna 1621. Gustav Adolf osvaja Rigu, 1625. Livoniju, a 1626. osvaja gradove u poljskom dijelu Pruske: Memel, Pillau, Elbing i druge. Konačni mir je sklopljen u Altmarku u rujnu 1629., Švedska je zadržala stečene luke, koje su joj donijeli veće prihode nego oni u cijeloj Švedskoj.